
UZNESENIE VLÁDY SLOVENSKEJ REPUBLIKY

č. 229
z 30. marca 2011
k aktualizovanej Národnej pozícii SR k Stratégii EÚ pre dunajský región a návrhu jej koordinácie
	Číslo materiálu:
	7999/2011

	Predkladateľ:
	vedúci Úradu vlády SR


Vláda
A. schvaľuje 

A.1. aktualizovanú Národnú pozíciu SR k Stratégii EÚ pre dunajský región a návrh jej koordinácie (ďalej len „aktualizovaná národná pozícia“);  

B. ukladá 

ministrovi životného prostredia 

B.1. vykonávať funkciu koordinátora prioritnej oblasti Obnoviť a zachovať kvalitu vôd tak, ako je definovaná v aktualizovanej národnej pozícii 

priebežne 

ministrovi pôdohospodárstva a rozvoja vidieka 

B.2. poskytnúť ministrovi životného prostredia súčinnosť pri výkone funkcie koordinátora prioritnej oblasti Obnoviť a zachovať kvalitu vôd tak, ako je definovaná v aktualizovanej národnej pozícii 

priebežne 
splnomocnencovi vlády pre vedomostnú ekonomiku 

B.3. poskytnúť súčinnosť predsedovi Slovenskej akadémie vied pri výkone funkcie koordinátora prioritnej oblasti Rozvíjať znalostnú spoločnosť prostredníctvom výskumu, vzdelávania a informačných technológií tak, ako je definovaná v aktualizovanej národnej pozícii 

priebežne 

ministrovi školstva, vedy, výskumu a športu 

B.4. poskytnúť súčinnosť predsedovi Slovenskej akadémie vied pri výkone funkcie koordinátora prioritnej oblasti Rozvíjať znalostnú spoločnosť prostredníctvom výskumu, vzdelávania a informačných technológií tak, ako je definovaná v aktualizovanej národnej pozícii 

priebežne 

vedúcemu Úradu vlády SR
B.5. predložiť na rokovanie vlády návrh systému koordinácie a aktualizácie projektových zámerov v prioritných oblastiach Stratégie EÚ pre dunajský región

do 31. mája 2011 

C. odporúča 

predsedovi Slovenskej akadémie vied 

C.1. vykonávať funkciu koordinátora prioritnej oblasti Rozvíjať znalostnú spoločnosť prostredníctvom výskumu, vzdelávania a informačných technológií tak, ako je definovaná v aktualizovanej národnej pozícii 

priebežne 

predsedom samosprávnych krajov  

C.2. poskytnúť súčinnosť koordinátorom prioritných oblastí Obnoviť a zachovať kvality vôd a Rozvíjať znalostnú spoločnosť prostredníctvom výskumu, vzdelávania a informačných technológií tak, ako sú definované v aktualizovanej národnej pozícii 

priebežne. 
Vykonajú:
minister školstva, vedy, výskumu a športu 
minister pôdohospodárstva a rozvoja vidieka 
minister životného prostredia 
vedúci Úradu vlády SR 
splnomocnenec vlády pre vedomostnú ekonomiku
Na vedomie:
predsedníčka vlády 
podpredseda vlády pre ľudské práva a národnostné menšiny
ministri

predseda Slovenskej akadémie vied 
predsedovia samosprávnych krajov 
predseda Združenia miest a obcí Slovenska 
prezident Konfederácie odborových zväzov SR
prezident Asociácie zamestnávateľských zväzov a združení SR 
prezident Republikovej únie zamestnávateľov 
prezident Slovenskej rektorskej konferencie 
predseda Rady vysokých škôl 
prezident Únie miest Slovenska 
splnomocnenec vlády pre územnú samosprávu, integrovaný manažment povodí a krajinu 
splnomocnenec vlády pre informačnú spoločnosť

